वार्ता के बाद संघ का आंदोलन समाप्त
केंदुआ | 24सूत्री मांगों को लेकर कुसुंडा क्षेत्रीय कार्यालय के मुख्य द्वार पर पिछले तीन दिन से चल रहा धनबाद कोलियरी कर्मचारी संघ का धरना शुक्रवार को प्रबंधन के साथ हुई वार्ता के बाद समाप्त हो गया। वार्ता में संघ की कुछ मांगों को तत्काल मान लिया गया। वहीं कई मांगों का समाधान 15 दिन से एक माह के बीच करने का आश्वासन दिया गया। वार्ता में कुसुंडा क्षेत्र के महाप्रबंधक एके सिंह, क्षेत्रीय कार्मिक प्रबंधक यूके दुबे, सुरेंद्र भूषण तथा संघ की ओर कुश कुमार सिंह, लाल बिहारी यादव, गजेंद्र प्रसाद, रामचरित्र पासवान, शंकर चौहान, प्रभु चौहान, अभय कुमार आदि शामिल थे।
hin_Deva hin_Deva